OpenLLM-France/wikimedia huggingface dataset:
# The Invitation (2015eko filma)

The Invitation (euskaraz Gonbidapena), 2015eko Karyn Kusama estatubatuar zinema zuzendariak zuzendutako beldurrezko thriller film bat da. Logan Marshall-Green, Tammy Blanchard, Michiel Huisman eta Emayatzy Corinealdi aktoreek antzeztu zuten.
Bizitzaren ezbehar handi baten trauma jasan duten senar-emazte ohi batzuen eta sekten munduaren gaiak jorratzen ditu.

## Argumentua

Oharra: Atal honek istorio osoa edo amaiera argitzen du.
AEB, Los Angeles. Duela bi urte, Will eta Eden (Logan Marshall-Green eta Tammy Blanchard) senar-emazteek Ty semea istripu batean galdu zuten. Ezbehar horrek bikotearen harremanazi oso modu txar eta kaltegarrian eragin zion, Eden egun batetik bestera Willengandik dibortziatu eta desagertzeraino.
Egun batez, Eden hirira itzuliko da, orain Davidekin (Michiel Huisman) ezkondua dago, eta Will eta bere neskalagun Kira (Emayatzy Corinealdi) haiekin batera afaltzera gonbidatu ditu.
Baina Eden izaeraz oso aldatua dago, Will berarentzat ere kezkagarria eta ezagutezina izateko adina.

## Aktoreak

* Logan Marshall-Green: Will
* Tammy Blanchard: Eden
* Michiel Huisman: David
* Emayatzy Corinealdi: Kira
* Lindsay Burdge: Sadie
* Jay Larson: Ben
* Michelle Krusiec: Gina
* Jordi Vilasuso: Miguel
* Mike Doyle: Tommy
* John Carroll Lynch: Pruitt
* Karl Yune:Choi
* Toby Huss: Joseph doktorea
* Marieh Delfino: Claire

## Kanpo estekak

* IMDBko fitxa irakurgai (Ingelesez)
* Datuak: Q19627585
# The Invisible Man (abestia)

The Invisible Man (euskaraz Gizon Ikustezina) Queen rock talde ingelesak 1989an The Miracle diskoaren barnean kaleratu zuen abestia da.

## Kanpo estekak

* Queen taldearen The Invisible Man abestiaren bideoklipa entzungai eta ikusgai (Ingelesez)
* Datuak: Q1075319
# VfL Wolfsburg (emakumezkoak)

VfL Wolfsburg (izen osoa VfL Wolfsburg Frauenfußball) VfL Wolfsburg taldearen emakumezkoen futbol taldea da, Wolfsburg hirikoa. Alemaniako talde indartsuenetakoa izateaz gain UEFA Emakumezkoen Txapeldunen Liga bi aldiz irabazi du.

## Historia

1973an VfR Eintracht Wolfsburg taldea sortu zen eta 2003an VfL Wolfsburg taldearekin bat egin zuen. 2013tik aurrera Alemaniako talde arrakastatsuena izan da.

## Palmaresa

* Alemaniako Liga (7): 2013, 2014, 2017, 2018, 2019, 2020, 2022.
* Alemaniako Kopa (8): 2013, 2015, 2016, 2017, 2018, 2019, 2020, 2021.
* UEFA Emakumezkoen Txapeldunen Liga:
** Txapelduna (2): 2013, 2014.
** Finalista (3): 2016, 2020, 2023.

## Kanpo estekak

* (Alemanez) Webgune ofiziala
* Datuak: Q285131
* Multimedia: VfL Wolfsburg (women) / Q285131
# VfR Mannheim

VfR Mannheim (izen osoa Verein für Rasenspiele e.V. Mannheim) Mannheimgo futbol taldea da, bere historia guztian amateur gisa aritu dena, baina 1949an Alemaniako Txapelketa irabazi zuen, finalean Borussia Dortmund garaituz.
Mannheimer FG 1896, Mannheimer FG 1897 Union eta FC Viktoria 1897 Mannheim taldeek bat egin zuten 1911ean gaur egungo taldea osatzeko.

## Palmaresa

* Alemaniako Txapelketa (1): 1949

## Kanpo estekak

* Datuak: Q666179
# VfL Gummersbach

VfL Gummersbach (izen osoa Verein für Leibesübungen Gummersbach von 1861 e.V.), Alemaniako eskubaloi talderik loriatuena da, Alemaniako Eskubaloi Liga 12 aldiz eta Kopa 5 aldiz irabazteaz gain, bost aldiz irabazi baitu EHF Txapeldunen Liga, kontinenteko txapelketa nagusia. Europako beste txapelketa batzuk ere irabazi ditu, 3 EHF Errekopa eta 2 EHF Kopa besteak beste. 60 eta 70 hamarkadak izan ziren taldearen garai onenak.
Ipar Renania-Westfalia estatuko Gummersbach hiriko taldea da.

## Uniformea

Kamiseta urdina eta praka zuriak.

## Palmaresa

Alemanian:
* Bundesliga (12): 1966, 1967, 1969, 1973, 1974, 1975, 1976, 1982, 1983, 1985, 1988, 1991
* Alemaniako Kopa (5): 1977, 1978, 1982, 1983, 1985
Nazioartean:
* EHF Txapeldunen Liga (5): 1967, 1970, 1971, 1974, 1983
* EHF Errekopa (3): 1978, 1979, 2010
* EHF Kopa (2): 1982, 2009
* EHF Superkopa (2): 1979, 1983

## Kanpo estekak

* Datuak: Q679685
* Multimedia: VfL Gummersbach / Q679685
# VfL Wolfsburg

VfL Wolfsburg (izen osoa Verein für Leibesübungen Wolfsburg e. V.) Alemaniako futbol taldea da, Wolfsburg hirikoa, 1945an sortu eta 2009an liga irabaztea lortu zuen.

## Historia

Wolfsburgen Stadt des KdF-Wagen taldea sortu zen 1938an baina 1945en VfL Wolfsburg izenaz birfundatu zen. Hamarkadatan hirugarren eta bigarren mailatan aritu zen. 1995ean Alemaniako Kopako finala jokatu zen baina Borussia Mönchengladbachek 3-0 garaitu zuen.
1997an lehen mailan egin zuen debuta eta 1999an laugarren postuarentzako borrokan ibili ondoren azkenean seigarren postuarekin konformatu behar izan zuen. Hurrengo urteetan ere postu onak egin zituen eta urtero jokatu zuen UEFA Intertoto Kopa.
2009an bere lehenengo titulua eskuratu zuen, Bundesliga. Neguko etenaldiaren ondoren 10 partida jarraian irabazi zituen eta hor egon zen bukaerako garaipenaren giltza. Hurrengo urteetan sailkapenaren erdialdean ibili ondoren 2015ean bigarren egin zuen Bundesligan eta Alemaniako Kopa irabazi zuen Borussia Dortmundi 3-1 irabaziz. 2016-17 eta 2017-18 denboraldietan ordea larri ibili zen eta maila galtzear egon zen, baina play-offetan mantentzea lortu zuen. 2020-21ean laugarrena izan da eta Txapeldunen Ligarako sailkatu da.

## Uniformea

Kolore berdea eta zuria konbinatzen ditu VfL Wolfsburg taldeak bere ekipamenduan. Azken urteetan "X" bat darama buklarrean.
* 2016-2017 ||
* 2017-2018 ||
* 2018-2019 ||
* 2019-2020 ||
* 2020-2021 ||
* 2021-2022 ||

## Palmaresa

* Alemaniako Liga:
** Irabazi (1): 2009.
** Bigarren (1): 2015.
* Alemaniako Kopa:
** Txapelduna (1): 2015.
** Finalista (1): 1995.
* Alemaniako Superkopa:
** Txapelduna (1): 2015.
** Finalista (1): 2009.

## Emakumezkoen taldea

2003an eratu zen Emakumezkoen futbol atala. Azken hamarkadan maila bikaina hartu du eta bi aldiz irabazi du Txapeldunen Liga.
* Garaipenak:
** Txapeldunen Liga:
*** Txapelduna (2): 2013, 2014
*** Finalista (1): 2016.
** Alemaniako Liga (5): 2013, 2014, 2017, 2018, 2019.
** Alemaniako Kopa (6): 2013, 2015, 2016, 2017, 2018, 2019.

## Kanpo estekak

* (Alemanez) Webgune ofiziala
* Datuak: Q101859
* Multimedia: VfL Wolfsburg / Q101859
# Via Appia

Via Appia Erromatik Capuaraino iristen zen erromatar bidea, K.a. 312an Apio Klaudio enperadoreak eginarazia. Regina viarum, «bide guztien arteko erregina» izena eman zioten. Hiru mende geroago, Brindisiraino luzatu zuten. Kontu handiz eraiki zuten, harri gogorra eta porlana erabiliz batez ere. Sei metroko zabalera zuen bideak. Erroma inguruan, hilobiak eta kristau-garaiko eliza eta katakonbak aurkitu dira bide horren bazterrean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q189417
* Multimedia: Via Appia / Q189417
# The Man Without a Face

The Man Without a Face (euskaraz Aurpegirik Gabeko Gizona) 1993ko Mel Gibson australiar-estatubatuar zinema zuzendariaren drama filma bat da. 1972ko Isabelle Holland idazlearen izenburu berdineko eleberrian oinarritua dago. Mel Gibson eta Nick Stahl aktoreek antzeztu zuten, eta Gibsonek zuzendutako lehenbiziko filma izan zen.

## Argumentua

Oharra: Atal honek istorio osoa edo amaiera argitzen du.
1960ko hamarkadaren amaiera aldera, Maine estatua. Chuck (Nick Stahl), aitarik gabe eta emakume talde azpijokozale eta menperatzaile batzuk hezitutako mutikoa da, Justin McLeod (Mel Gibson) aurpegia desitxuratua duen irakasle misteriotsuaren lagun bilakatuko da. Justizia eta aurreiritzirik gabe bizitzeari buruzko filma da.

## Aktoreak

* Mel Gibson: Justin McLeod
* Nick Stahl: Charles E. 'Chuck' Norstadt
* Robert DeDiemar Jr: Charles E. 'Chuck' Norstadt (helduaroan)
* Margaret Whitton: Catherine Palin
* Fay Masterson: Gloria Norstadt
* Gaby Hoffmann: Megan Norstadt
* Geoffrey Lewis: Wayne Stark polizia burua
* Richard Masur: Carl Hartley irakaslea
* Michael DeLuise: Douglas Hall
* Ethan Phillips: Todd Lansing
* Jean De Baer: Lansing andrea
* Jack De Mave:. Cooper jauna
* Viva: Cooper andrea
* Justin Kanew: Rob Lansing
* Andrew Johnson: Mo Lester

## Kanpo estekak

* The Man Without a Face filmaren IMDBko fitxa irakurgai (Ingelesez)
* Datuak: Q944158
# The Man in the High Castle (telesaila)

The Man in the High Castle Frank Spotnitzek 2015ean Amazon Videorentzat sortu zuen telesail dramatikoa da. Philip K. Dicken izen bereko eleberri-sailean oinarrituta dago.

## Sinopsia

Oharra: Atal honek istorio osoa edo amaiera argitzen du.
1962ko Ipar Amerika ukroniko batean, ardatzeko potentziek hiru zatitan banatu dute kontinentea. Historia erabat ezberdina azaleratzen duten pelikulak agertuko dira.

## Aktoreak

* Alexa Davalos: Juliana Crain
* Rupert Evans: Frank Frink
* Luke Kleintank: Joseph « Joe » Blake
* DJ Qualls: Ed McCarthy
* Joel de la Fuente: Takeshi Kido
* Cary-Hiroyuki Tagawa: Nobusuke Tagomi
* Rufus Sewell: SS-Obergruppenführer John Smith
* Brennan Brown: Robert Childan
* Callum Keith Rennie: Gary Connell (2. denboraldia)
* Bella Heathcote: Nicole Dörmer (2. denboraldia)

## Kanpo estekak

* Datuak: Q18844750
# The Man with One Red Shoe

The Man with One Red Shoe (euskaraz Zapata Gorridun Gizona), 1985eko Stan Dragoti estatubatuarrak zuzendutako komedia film bat da. Le Grand Blond avec une chaussure noire (1972, Zapata Beltzadun Ileori Garaia) frantziar filmaren berregokitzapena da. Tom Hanks, Dabney Coleman, Lori Singer, Charles Durning, Jim Belushi, Carrie Fisher eta Ed Herrmann aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Richard Drew (Tom Hanks) biolin-jotzaile despistatuak halabeharrez zapata gorri bat jantzia darama, horrek CIAko agenteek espiotzat hartzea ekarriko dio eta haien jazarpena jasan beharko du. Agente horietako bat den Maddyk (Lori Singer) informazioa lortzeko trikimailu guztiak erabiliko ditu. Une horretatik aurrera, Richard etengabeko zaintzapean egon eta bere bizitza amesgaiztoan bihurtuko da.

## Aktoreak

* Tom Hanks – Richard Drew
* Dabney Coleman – Burton Cooper
* Lori Singer – Maddy
* Charles Durning – Ross
* Carrie Fisher – Paula
* Jim Belushi – Morris
* Edward Herrmann – Brown
* David Ogden Stiers - Orkrestra zuzendaria
* Irving Metzman – Virdon
* Tom Noonan – Reese
* Gerrit Graham – Carson
* David L. Lander – Stemple
* Art LaFleur – CIAko agentea

## Kanpo loturak

* IMDBko fitxa irakurgai (Ingelesez)
# The Man Within (filma)

The Man Within 1947ko Bernard Knowles ingeles zinema zuzendariaren abenturazko filma da.

## Argumentua

Oharra: Atal honek istorio osoa edo amaiera argitzen du.
Carlyon, XIX. mendeko kontrabandista, Andrews marinelaren tutorea da. Tutoreak ezarritako diziplina zorrotza dela eta, jazarrita sentitzen da Andrews; beraz, Carlyonen itsasontziko tripulazioa salduko du, eta kontrabandista batzuek espetxean amaituko dute.

## Aktoreak

* Michael Redgrave - Richard Carlyon
* Jean Kent - Lucy
* Joan Greenwood - Elizabeth
* Richard Attenborough - Francis Andrews
* Francis L. Sullivan - Braddock
* Felix Aylmer - Priest
* Ronald Shiner - Cockney Harry
* Ernest Thesiger - Farne
* David Horne - Dr Stanton
* Ralph Truman - Prison Interrogator
* Allan Jeayes - Judge
* Basil Sydney - Sir Henry Merriman
* Danny Green - Hake
* George Merritt - Hilliard
* Lyn Evans - Warder
* Herbert Lomas - Farmer
* Cyril Chamberlain - Runner
* Charles Rolfe - Court Usher
* Maurice Denham - Smugglers
* Pete Murray
* David Stringer
* John Olson - Junior Counsel
* Torin Thatcher - Jailer

## Erreferentziak

* ↑ www.sansebastianfestival.com

## Kanpo estekak

* Datuak: Q7750000
# The Man and the Woman

The Man and the Woman filma David Wark Griffith zinemagilearen lana da, 1908. urtekoa.

## Pertsonaiak

* George Gebhardt
* Linda Arvidson
* Charles Inslee
* Harry Solter

## Erreferentziak

* ↑ The Man and the Woman

## Kanpo estekak

* imdb.com
* Datuak: Q3521750
# The Man from Laramie

The Man from Laramie (euskaraz Laramieko Gizona) 1955eko Anthony Mann estatubatuar zinema zuzendariaren western filma bat da. Bertan, James Stewart, Arthur Kennedy, Donald Crisp eta Cathy O'Donnell aktoreek antzeztu zuten.
Filma hau Thomas T. Flynn idazlearen izen berdineko eleberrian oinarritua dago, 1954an The Saturday Evening Post egunkarian argitaratu eta 1955ean eleberri gisa argitaratu zelarik. Pasaia zabalen eszenak filmatzeko CinemaScope sistema erabili zuen lehenbiziko western filmeetakoa izan zen, gainerako filma osoa Technicolor sisteman filmatua dagoelarik.

## Argumentua

Mendebalde Urruna. AEBetako gudarosteko kapitain bat (James Stewart) merkatariaren papera antzeztu eta bere anaia hil zuten apatxeei errifleak nork saldu zizkien jakiteko Mexikora joango da, susmagarrien artean lurjabe bat (Donald Crisp), haren seme harroputza (Alex Nicol) eta arrantxoko arduraduna (Arthur Kennedy) daudelarik.

## Aktoreak

* James Stewart: Will Lockhart.
* Donald Crisp: Alec Waggoman.
* Alex Nicol: Dave Waggoman.
* Arthur Kennedy: Vic Hansbro.
* Cathy O'Donell: Barbara Waggoman.
* Aline MacMahon: Kate Canady.
* Wallace Ford: Charley O'Leary.

## Kanpo estekak

* The Man from Laramie filmaren IMDBko fitxa irakurgai (Ingelesez)
* The Man from Laramie filmaren trailer edo iragarkia ikusgai. Youtube.com (Ingelesez)
* Datuak: Q1195497
* Multimedia: The Man from Laramie / Q1195497
# Tú no eres especial

Tú no eres especial espainiar fantasiazko telesaila da, Estíbaliz Burgaletak Netflixerako sortua. 2022ko irailaren 2an estreinatu zen.

## Sinopsia

Oharra: Atal honek istorio osoa edo amaiera argitzen du.
Telesaileko protagonista 16 urteko neska bat da: Amaia. Haren hitzetan, «kaka hutsa» da bizi duen bizitza. Bartzelonan bizi izan da orain arte, baina amaren herrira joan beharko du: fikziozko Salabarria herrira. Herri horretan ez da ezer gertatzen, zeharo aspergarria da neskarentzat. Baina, pixkanaka, konturatuko da bere bizitzak bira polita egin dezakeela. Interesgarriagoa bilakatuko da dena, amonaren botereak heredatu dituela jakiten duenean. Ezin izan zuen amona ezagutu, baina baten batek esango dio Salabarria herriko sorgin bakarra izan zela.

## Aktoreak

* Dèlia Brufau: Amaia
* Óscar de la Fuente: Javi
* Ainara Pérez
* Jaime Wang
* Elia Galera
* Jordi Aguilar
* Miriam Cabeza
* Gabriel Guevara

## Erreferentziak

* ↑ «Netflixek Nafarroan grabatu duen telesail bat estreinatuko du irailean» Berria 2022-07-27 CC BY-SA 4.0 lizentziapean.

## Kanpo estekak

* Datuak: Q113407125
# Tübach

Tübach Suitzako udalerria da. Sankt Gallen kantonamenduan dago, Sankt Gallen kantonamendua barrutian. 2014an 1,461 biztanle zituen 1,99 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66562
* Multimedia: Tübach / Q66562
Goldach Steinach $^{(en)}$ Mörschwil Horn
# Töölö

Töölö (suedieraz Tölö), Finlandiako hiriburu den Helsinkiko Etu-Töölö (suedieraz Främre Tölö) eta Taka-Töölö (suedieraz Bortre Tölö) barrutiak izendatzeko erabiltzen den izen kolektiboa da. Barrutiak, hiriaren erdialdearen ondoan daude, Helsinkiko penintsularen mendebaldeko zatia hartzen dutelarik.
Etu-Töölö, hegoaldeko barruti bat da, eta bertan dago Finlandiako Legebiltzarra. Taka-Töölö iparraldeko barruti bat da, eta Meilahti eta Laakso barrutien ondoan dago. Jende askok kontrakoa uste duen arren, Töölö ez da Helsinkiko barruti bakar baten ere izen ofiziala.
Töölö, 1920 eta 1930 bitartean eraikia izan zen, Helsinkiko biztanleria hedatzen hasi zenean, eta, ondorioz, etxe gehiago eraikitzeko beharra zegoen. Horren aurretik, Töölö, etxalde eta basoz beteta zegoen.
Töölö beti izan da barruti bezala errespetatua, eta apartamenduen prezioak altuak dira, bereziki Etu-Töölön. Parke asko ditu, Töölönlahti handia barne. Töölö, kulturan ere aberatsa da; Finlandiako Opera Nazionala, Finlandiako Museo Nazionala, Animalia Museoa eta galeria txiki ugari ditu.

## Kanpo estekak

* Datuak: Q520367
* Multimedia: Töölö / Q520367
# Tønsberg

Tønsberg Norvegiako udalerria da. Vestfold konderrian kokatua dago. 106.54 km² ditu eta 38.393 biztanle ditu.

## Mugakideak

Honako udalerri hauekin egiten du muga:
Stokke Re Horten Nøtterøy Færder Municipality $^{(en)}$ Sandefjord Holmestrand Larvik

## Kanpo estekak

* Datuak: Q107392
* Multimedia: Tønsberg / Q107392
# Tübingen

Tübingen Alemaniako Baden-Württemberg estatuan dagoen hiria da, Stuttgart hiriburutik 44 kilometro hegoaldera dago. Tübingen eskualdeko hiriburua da. 2010. urtean 88.358 biztanle zituen.

## Geografia

Hiriaren hegoaldera Suabiako Jura mendilerroa ageri da eta iparraldean aldiz Schönbuch Parke Naturala dago. Tübingen menditsua da, hirian bertan Schlossberg eta Österberg muinoak daude eta inguruan Schnarrenberg eta Herrlesberg. dena dela ez dute 500 metrotako garaiera gainditzen mendiok.
Neckar ibaiak zeharkatzen du Tübingen ekialderantz.

## Historia

K.a. 1200 urteko aztarnak aurkitu dira eta erromatarrek eraikitako Limes harresi bat ere badago. Tübingen bera VI edo VII mendean sortu zuten Alamaniarrek, hori adierazten du behintzat -ingen atzizkiak.
Hohentübingen gaztelua 1078an aipatzen da lehen aldiz Henrike IV.ak setiatu baitzuen. 1146an Hugo V.a Kondea Palatinatuko Konde Nagusi bihurtu zen, horrela Suabiako Dukea baino ez zegoen bere gainean. Herriaren lehen aipamen idatzia ordea 1191koa da eta 1231ean civitas bihurtu zen, hau da hiri eskubideak jaso zituen. 1342an Württembergeko Konderrian sartu zen eta bertan iraun du orain arte.
Eberhard I. ak Kolegiata eta Unibertsitatea fundatu zituen XV mendean. Tübingengo Unibertsitatea bereziki garrantzitsua izan zen, Germaniako Erromatar Inperio Santuko ikastetxe ezagunenetakoa bihurtu baitzen. Bertan egon ziren adibidez Hölderlin idazlea, Hegel filosofoa eta Kepler astronomoa.
XVII mendea gogorra izan zen. Hogeita Hamar Urteko Gerran Liga Katolikoak okupatu zuen hiria 1622 eta 1625 artean, 1635 eta 1636 artean izurri bubonikoa azaldu zen, 1638an suediarrek konkistatu zuten eta gerra bukatzear zela frantsesek okupatu zuten Tübingen 1647 eta 1649 artean.
Bigarren Mundu Gerran ez zuen kalterik jasan, hein handi batean bertako medikua zen Theodor Dobler bakearen alde egindako lanagatik. Frantziaren Okupazio eremuan gelditu zen 1946an. Unibertsitate hiria izanik, 68ko maiatza izenarekin ezagutzen den ikasleen protestak bertara ere iritsi ziren, eta ordutik aurrera ezkerreko agintariak edo berdeak izan ditu beti Tübingenek.

## Ondasun nabarmenak

Neckar ibaiak hegoaldetik mugatzen duen alde zaharrean (Altstadt) hainbat eraikin aipagarri daude; Udaletxea (Rathaus), Azoka plaza (Marktplatz) eta gaztelua (Schloß Hohentübingen). Alde zahararren gainean Stiftskirche kolegiata gotikoa dago, 1483an eraikia.
Aipatzekoa da era berean Tübingengo Unibertsitatea.

## Hiri senidetuak

Baden-Baden ondorengo hiriekin senidetuta dago:
* Monthey (Suitza)
* Aix-en-Provence (Frantzia)
* Ann Arbor (Michigan) (Ameriketako Estatu Batuak)
* Durham (Erresuma Batua)
* Aigle (Suitza)
* Petrozavodsk (Errusia)
* Perugia (Italia)
* Villa El Salvador (Peru)
* Kilchberg (Zurich) (Suitza)
* Kingersheim (Frantzia)

## Erreferentziak

* ↑ Euskaltzaindia. 157. araua: Europako hiriak. .

## Demografia

Ikus jatorrizko Wikidatako eskaera eta iturriak.

## Kanpo estekak

* (Ingelesez) (Alemanez) Webgune ofiziala
* Datuak: Q3806
* Multimedia: Tübingen / Q3806
# Tübingen (eskualdea)

Tübingen eskualdea (alemanez Regierungsbezirk Tübingen) Alemaniako Baden-Württemberg estatuko hego-ekialdeko lurrak hartzen dituen eskualdea da. Hiriburua Tübingen da, baina eskualdeko hiri aske bakarra Ulm da.

## Geografia

Konstantzako aintziratik iparraldera zabaltzen da eta Danubio ibaiak zeharkatzen du mendebaldetik ekialdera.

## Hiriak eta barrutiak

Hiri aske bakarra du:
* Ulm (UL)
Barruti hauek ditu:
* Alb-Donau (UL)
* Biberach (BC)
* Bodensee (FN)
* Ravensburg (RV)
* Reutlingen (RT)
* Sigmaringen (SIG)
* Tübingen (TÜ)
* Zollernalb (BL)

## Kanpo estekak

* Datuak: Q8170
* Multimedia: Regierungsbezirk Tübingen / Q8170
# Tønder

Tønder Hegoaldeko Danimarkako eskualdean kokaturik dagoen herria da, Danimarka eta Alemaniaren arteko mugan hain zuzen ere.

## Historia

Al Idrisi geografo arabiarrak jadanik aipatu zuen XII mendean Tu(r)ndira izenaz, zeina Tønder edo 4 kilometrotara dagoen Møgeltønder herrixka izan daitekeen.
Hansako Ligako hiri eskubideak jaso zituen 1243. urtean, Danimarkako lehenengo merkatal hiri bihurtuz. 1532an uholde handiak jasan zituen baina okerragoa izan zen 1550an John II.ak Schleswig-Holstein-Haderslevko dukeak hainbat dike eraiki eta Tønderrek itsasorako bidea eta ondorioz kaia galdu zituenean. XVII eta XVIII mendeetan ehungintza industria sortu zen. Garai hartakoak dira gaur egun ikus daitezkeen etxe zaharrenak.
1864an Schleswig Dukerriaren barnean gelditu zen eta Alemania eta Danimarkaren artean egon zen, 1920an botaketa egin arte. Botazio hartan Iparraldeko Schleswig Danimarkan gelditu zen, Tønderren %76,5ak Alemaniaren alde egin bazuen ere.
Lehen Mundu Gerran Alemaniako Zeppelinen basea egon zen bertan.

## Kultura

Abuztuan Tønder Festival jaialdia izaten da. Folk musika tradizionala eta modernoaz gozatzeko parada izaten da.

## Iruditegia

* Udaletxea.
* Tønderreko eliza.
* Elizako kalea.
* Alde zaharreko kalea.
* Ubjerg eliza.
# Tú también lo harías

Tú también lo harías espainiar telesaila da, David Victorik eta Jordi Vallejok Disney+erako sortua.

## Sinopsia

Oharra: Atal honek istorio osoa edo amaiera argitzen du.
Armak erabiliz egindako lapurreta bat jazo da Bartzelonako aireportua inguruko hainbat hirirekin lortzen duen autobus ibilbidean. Emaitza: hiru hildako, pertsona bat ihesean, eta sei lekuko, susmagarria identifikatu ezinean. Polizia agenteak susmatzen hasiko dira ea lekukoak ez ote diren zerbait ezkutatzen ari. Bitartean, sare sozialetan iheslariaren aldeko mezuak ugaritzen hasi dira.

## Aktoreak

* Pablo Molinero: Fran Garza
* Ana Polvorosa: Rebeca Quirós
* Michelle Jenner: Elisa Peña López
* José Manuel Poga: Dante Bazán
* Paco Tous: Manuel Navas Falcón
* Elena Irureta: Marga Sarabia
* Pilar Bergés: Miren Luján
* Xavi Sáez: Jandro Pineda
* Viti Suárez: Balter Bayona
* Mireia Balic: Leyre Palacios
* Javier Mula: Juan Rubio
* Mabel del Pozo: Natalia Portero
* Jorge Valder: Efrén Gijón
* Ana Wagener: Victoria Jordán
* Chechu Salgado: Coco

## Erreferentziak

* ↑ «Tú también lo harías» Berria 2023-04-29 CC BY-SA 4.0 lizentziapean.

## Kanpo estekak

* Datuak: Q117459677
# Ulenge itsasargia

Ulenge itsasargia (ingelesez: Ulenge Lighthouse) Afrikako Tanzania herrialdearen iparraldeko kostaldean dagoen itsasargi zahar bat da, Ulenge hesi-uhartean.

## Historia

XIX. mendearen amaieran eraikia, garai hartan Alemaniako ekialdeko Afrika zena, garraioa errazteko eta gertu dagoen Tangako portura sartzeko atea izateko. 1929an, bertako itsasargi bakarra zen. 2008tik zerbitzuz kanpo dago eta bandalismoak mehatxatuta dago: berez, gainbeheran sartua dago.

## Erreferentziak

* ↑ https://leuchtturm-welt.net/HTML/AFRICAPK/ORIGINAL/ULENGE.JPG
* ↑ https://www.mindat.org/feature-11668483.html

## Kanpo estekak

* Datuak: Q1649934
* Multimedia: Ulenge Lighthouse / Q1649934
# Ulestraten

Ulestraten Herbehereetako Limburg probintziako herrixka bat da. Beste hiru herrixkekin batera, Meerssengo udalerria osatzen du. Ulestraten, herri independentea izan zen 1982rarte. Urte horretatik aurrera, sortzen ari zen Meerssenen zati da.

## Kanpo estekak

* (Nederlanderaz) Udalerriaren mapa, Meerssenekin bat egin aurretik 1868an.
* Datuak: Q2164942
* Multimedia: Ulestraten / Q2164942
# Trichothyrsa

Trichothyrsa Heliodinidae familiako tximeleta genero bat da. Bere espezie tipoa Trichothyrsa flammivola da.

## Espezieak

| Espeziea | Egoera |
| Trichothyrsa bicolorella | daturik gabe |
| Trichothyrsa coridarcha | daturik gabe |
| Trichothyrsa flammivola | daturik gabe |
| Trichothyrsa grypodes | daturik gabe |
| Trichothyrsa pyrrhocoma | daturik gabe |
| Trichothyrsa taedifera | daturik gabe |

## Kanpo estekak

* Datuak: Q10384718
* Multimedia: Trichothyrsa / Q10384718